Diari Oficial de la Generalitat Valenciana


Sumari del DOGV 2952, del 14-03-1997 (1997/878006)

ORDRE de 12 de febrer de 1997, de la Conselleria de Cultura, Educació i Ciència, de modificació de la de 31 de juliol de 1987, per la qual s'aproven les normes reguladores del funcionament de residències, albergs i campaments juvenils de la Generalitat Valenciana, i de la de 25 de juliol de 1991, per la qual s'estableixen les normes reguladores del funcionament de les residències juvenils de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/02/12/(2)/dof/vci/html**

### Dades del document

Número de DOGV
:   2952

Data del DOGV
:   14-03-1997

Secció del DOGV
:   DISPOSICIONS GENERALS

Número del document
:   1997/878006


Data del document
:   12-02-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 12 de febrer de 1997, de la Conselleria de Cultura, Educació i Ciència, de modificació de la de 31 de juliol de 1987, per la qual s'aproven les normes reguladores del funcionament de residències, albergs i campaments juvenils de la Generalitat Valenciana, i de la de 25 de juliol de 1991, per la qual s'estableixen les normes reguladores del funcionament de les residències juvenils de la Generalitat Valenciana.  
Per Ordre de 31 de juliol de 1987, de la Conselleria de Cultura, Educació i Ciència (Diari Oficial de la Generalitat Valenciana, núm. 646 de 18.08.87) s'aprovaren les normes reguladores de les residències, albergs i campaments juvenils de la Generalitat Valenciana, que foren modificades i completades amb posterioritat per Ordre de 25 de juliol de 1991 (Diari Oficial de la Generalitat Valenciana, núm. 1624 de 18.09.91).  
La Llei 4/1989, de la Generalitat Valenciana, sobre l'Institut Valencià de la Joventut, encarregà a aquest organisme, entre altres, la funció de planificar, gestionar, crear i mantenir els albergs, residències, camps de treball, campaments, cases de joventut i instal·lacions juvenils en general.  
Els articles 14 a 19 del Text Refós de la Llei de la Funció Pública Valenciana determinen la importància de la classificació dels llocs de treball com a sistema determinant del seu contingut, funcions i característiques essencials. La competència per a classificar els llocs de treball està atribuïda, per l'article 24 del Decret 43/1996, de 25 de març, a la Conselleria de Presidència. La pervivència, en les ordres de referència, d'atribució de funcions i denominacions a determinats llocs de treball dificulta en certa manera el paper reservat per la Llei als sistemes de classificació de llocs de treball la gestió dels quals depèn actualment de la Direcció General de la Funció Pública.  
En virtut de l'exposat i tot exercint les competències atribuïdes per l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Queda derogat el capítol IV Administració dels centres i de les instal·lacions, i el capítol V Del personal d'administració i serveis generals, del Títol II de l'Ordre de 31 de juliol de 1987.  
Segon  
Queda derogat el capítol IV de l'Ordre de 25 de juliol de 1991.  
València, 12 de febrer de 1997  
La consellera de Cultura, Educació i Ciència,  
MARCELA MIRÓ PÉREZ


Còpia Permalink ELI